ROMÂNIA 

JUDEŢUL TIMIŞ
MUNICIPIUL TIMIŞOARA

DIRECŢIA PATRIMONIU
COMPARTIMENT  SPAŢII CU ALTĂ DESTINAŢIE 
SC2022- 413 /07.01.2022
RAPORT DE SPECIALITATE

privind prelungirea contractului de închiriere nr.1482/13.02.2006 încheiat cu
ASOCIAȚIA LUPTĂTORILOR DIN REVOLUȚIA ANTICOMUNISTĂ 
16 – 22 DECEMBRIE 1989 și închierea actului adițional
Prin cererea înregistrată cu nr. SC2021-028944/18.10.2021,  Doamna Ilie Margareta, în calitate de Președinte al Asociației Luptătorilor în Revoluția Anticomunistă 16-22 Decembrie 1989, solicită prelungirea contractului de închiriere nr.1482/13.02.2006, pentru imobilul din Timişoara, str. Preyer, nr.2, spațiu cu altă destinație, în suprafață de 50,36 mp.
Menţionăm faptul că cererea a fost depusă în perioada de valabilitate a contractului.

Imobilul situat în Timişoara, str. Preyer, nr.2, SAD, identificat prin Nr. CF 414070-C1,  Nr. CF vechi 8143 Timișoara, nr. Top 16948, se află în proprietatea Statului Român în folosința Sfatului Popular al Municipiului Timișoara, înregistrat în evidența patrimonială a Municipiului Timișoara, cu nr. de inventar 5469.01 și valoarea de inventar 58.236,00 lei.

Membrii Asociației Luptătorilor din 16-22 Decembrei 1989 sunt posesori de Certificate și Brevete semnate de Președintele României, fapt care atestă că sunt luptători cu fapte deosebite și rol detreminant.
Având în vedere referatul privind aprobarea proiectului de hotărâre nr. SC2022- 413 /07.01.2022 a Primarului Municipiului Timişoara şi Proiectul de hotărâre privind prelungirea contractului de închiriere nr. nr.1482/13.02.2006 încheiat cu ASOCIAȚIA LUPTĂTORILOR DIN REVOLUȚIA ANTICOMUNISTĂ 16 – 22 DECEMBRIE 1989.
Raportat la faptul că, ASOCIAȚIA LUPTĂTORILOR DIN REVOLUȚIA ANTICOMUNISTĂ 16 – 22 DECEMBRIE 1989, nu are datorii la bugetul local, în şedinţa din data de 25.11.2021 Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 45/16.02.2021, a hotărât prelungirea contractului de închiriere  nr. nr.1482/13.02.2006, pe o perioada de 3 ani, până la data de 30.01.2025.
Tariful de închiriere al imobilul din Timișoara, str. Preyer, nr.2, râmăne la preţul de 1,094 lei/mp/lună.

Situaţia imobilului din Timişoara, str. Preyer, nr.2, a fost verificată prin adresele:

- SC2021- 028944/22.11.2021 Biroul Clădiri Terenuri;

- SC2021- 28944/05.01.2021 Servicul Juric; 

- SC2021-28944 /13.12.2021  Compartimentul Administrare Fond Funciar;

Pentru a putea răspunde cerinţelor solicitate de către Doamna Ilie Margareta - Președinte al Președinte al Asociației Luptătorilor în Revoluția Anticomunistă 16-22 Decembrie 1989 şi închierea actului adițional, având  în vedere prevederile legale, apreciem că proiectul de hotărâre privind prelungirea contractului de închiriere nr.1482/13.02.2006 încheiat cu ASOCIAȚIA LUPTĂTORILOR DIN REVOLUȚIA ANTICOMUNISTĂ 16 – 22 DECEMBRIE 1989, îndeplineşte condiţiile  pentru a fi supus dezbaterii și aprobării Consiliului Local al Municipiului Timişoara.

